Lysekil

Lysekil er en by i Västra Götalands län i landskapet Bohuslän i Sverige. Den er administrasjonssenter for Lysekil kommune. Turisme og fiskeindustri er meget viktig for byen. I 2010 hadde tettstedet  innbyggere.

Lysekil fikk bystatus i 1903.

Historie
Lysekil startet som et fiskevær under Lyse gård ved Norra Hamnen i dagens gamleby. Fiskeværet var opprinnelig norsk. Det er eldre enn sildeperioden fra 1566 til 1587 og hadde allerede den gang en egen kirke. Etter freden i Roskilde i 1658 ble Bohuslän, og dermed Lysekil, svensk. Dette hadde en negativ innvirkning på den lokale økonomien, ettersom fraktfarten og handelen ble sterkt begrenset. Økonomien fikk en oppsving i 1666 da store sildefangster gjorde at kongen autoriserte sildepakking i byen, som en av seks byer med denne autorisasjonen. Lysekil opplevde Gyldenløvefeiden – Danmark-Norges militæroperasjon for å ta tilbake Bohuslän – samt Den store nordiske krig, da norske fartøy ble beskutt i Norra Hamnen i 1712.

I 1715 ble leiet kjøpt av admiral Strömstierna og i 1778 av et 40-tall beboere, hvis arvinger på slutten av 1800-tallet var Lysekils dominerende jordeiere.
miniatyr|left|Fotografi av Lysekil fra 1883.
Takket være god tilgang på sild på midten av 1700-tallet, sildeperioden, fikk stedet et oppsving og mange salterier og trankokerier ble etablert. I 1790 var antallet innbyggere økt til 536, noe som innebar en fordobling på kort tid.

På riksdagen i årene 1834–1835 ble det reist forslag om å anlegge en by ved Lysekil, men stendene anså kjøpstadsrettigheter for tilstrekkelige for det blomstrende fiskeleiet, som fikk slike rettigheter i 1836.

I 1800-tallets annen halvdel ble Lysekil utviklet til kursted etter at Carl Curman hadde fått i oppdrag å utvikle et badeanlegg. Lysekils badinrättning og likeså Lysekil kallbadhus ble bygd på 1860-tallet. Sammen med sin hustru, Calla Curman, bygd han Curmans villor, sommerhus i  gammel nordisk stil.http://www.arkeologiuv.se/cms/showdocument/documents/extern_webbplats/2010/augusti/carl_curman_en_kort_biografi.pdf Calla Curman stod også bak Stångehuvuds naturreservat.

Den 1. april 1903 ble Lysekil by og fikk byrettigheter, noe som var av stor betydning for kjøpstedet Lysekil. Lysekil ble en såkalt «stapelstad», noe som innebar at man fikk tillatelse til å handle med utlandet. Hundre år senere ble dette feiret på forskjellige vis.

Byvåpenet er et blå- og sølvfarget skjold med tre sølvstjerner og to stående fisker, som vitner om fiskets betydning for Lysekils utvikling. To av stjernene symboliserer Henrik Gyllenstierna respektive Olof Strömstierna og den tredje stjernen er Lysekils egen.Lysekils kommuns webbplats 

I Lysekil produserte Lysekils Mekaniska Verkstad i mange år Skandiamotoren. Fra 1920-tallet hadde PLM produksjon i Lysekil.
miniatyr|left|Den engelske kanonbåten Gay Viking deltok i «The ball bearing run».
miniatyr|Bilde tatt utenfor Pinnevik i Lysekil.
Under andre verdenskrig var Lysekil innblandet i eksport av kulelager til England i Operation Bridford eller «The ball bearing run». Med hjelp av hurtiggående kanonbåter, «blockade runners», kunne britene nattestid bryte gennom den tyske Skagerraksperren høsten og vinteren 1943–44, og blant annet frakte kulelager fra de norske Kvarstadbåtene som var blitt inneperret i Sverige, over til Hull i England.Fredh, Terje (1978) Kullagertrafiken (The Blockade Runners) mellan Hull och Lysekil-Brofjorden-Hunnebostrand 1943–1945, LysekilThe Blockade Runners - Om motorfirman Paxman och kanonbåtarna i operation Bridford
Trafikken ble gjenopptatt høsten og vinteren 1944–1945, men da med vekt på å gi nødvendige forsyninger og ammunisjon fra England via Lysekil til den danske motstandsbevegelsen.The Coastal Forces newsletter nr 6 2010, side 7–9 om operation Bridford og Moonshine 

I 1975 ble raffineriet Scanraff innviet. Den ble en viktig industri for Lysekil. Siden 2003 har det hatt navnet Preemraff Lysekil.

Referanser

Kategori:Byer i Sverige
Kategori:Tettsteder i Västra Götalands län
Kategori:Lysekil kommune
Kategori:Bohuslän
Kategori:Havnebyer i Sverige
Kategori:Havnebyer ved Skagerrak
Kategori:Artikler i sjøfart-prosjektet